  Майя Бывальцева Спортъя элькун гурт шудонъёсты усьтӥзы Сарапул ёросысь Сигаево черкогуртын 6-тӥ пӧсьтолэзе. Сиё-дано ужрадэ пыриськизы элькунлэн тӧроез Александр Соловьёв но Россиысь гурт возёсъя министр Александр Ткачёв. Усьтон ужрад ортчиз выльдэм стадионын. «Сарапул ёросын улӥсьёс гурт возёсын ваньбур поттон удысн азьветлӥсьёс пӧлы пыро, соин ик таӵе стадион лэсьтэмын… Туннэ Удмуртиын спортъя 3 сюрс пала объектъёс. Кӧня ке ар талэсь азьло 20–25 процентэз элькунамы улӥсьёс спортэн выро ке вал, туннэ, статистикая, соослэн лыдзы 35 процентозь вуиз», -вераз Соловьёв. Ужрадлэн валтӥсь темаез луизы вузэс тужгес быдӟым шуре — Камае — нуись шуръёс, нош шудонъёслэн талисманзы — Камушка. 6-тӥ пӧсьтолэзе ӵошатсконъёслэн кыкетӥ нуналзы вал ни. Спортсменъёс волейболэн, городкиен, футболэн шудӥзы, 3 но 5 иськеме бызьылӥзы, кузьдалае тэтчанын вожвылъяськизы. Тегъёс: Спорт Сарапул Удмуртия гуртшудонъёс АлександрСоловьёв вожвылъяськон  